लोकपाल पर सरकार की नीयत अच्छी नहीं : हजारे  
अन्ना हजारे ने एक बार फिर केंद्र सरकार पर निशाना साधते हुए कहा है कि एक सशक्त लोकपाल बनाने को लेकर सरकार की नीयत अच्छी नहीं है।
सामाजिक कार्यकर्ता अन्ना हजारे ने एक बार फिर केंद्र सरकार पर निशाना साधते हुए कहा है कि एक सशक्त लोकपाल बनाने को लेकर सरकार की नीयत अच्छी नहीं है। हजारे ने कहा कि उनकी टीम की ओर से तैयार मसौदे का सरकार विरोध कर रही है।  उन्होंने कहा कि साझा मसौदा समिति में शामिल समाज के सदस्यों को पहले बदनाम करने का प्रयास किया गया। अब सरकार ने अपने तंत्र को मेरे पीछे भी लगा दिया है। उन्होंने कहा कि सरकार की नीयत अच्छी नहीं है और वह कानून बनाने को लेकर गंभीर नजर नहीं आ रही है।  हजारे एक कार्यक्रम को संबोधित कर रहे थे। वह पहले ही धमकी दे चुके हैं कि अगर सरकार ने इस पर कदम नहीं उठाया तो वह 16 अगस्त से फिर अनशन शुरू करेंगे।